Þingræður haldnar á Alþingi Íslendinga

*Haraldur Guðmundsson: Ég get fallizt á það með hæstv. fjmrh., að ef til vill sé ekki ástæða að binda með 1. laun aðstoðarmanns, en ég get þó varla álitið, að hægt sé að fá hæfan mann fyrir minna en 4800 kr., samanborið við laun yfirleitt hjá ríkisstofnunum.

Það eru 6000 kr.

Hámarkslaunin, en byrjunarlaunin eru 4800 kr. Það er ef til vill ekki ástæða til að binda þetta í l., heldur sé það ákveðið í fjárl. En ég vil biðja n. að taka til athugunar næstu málsgr. á undan þeirri, sem er um laun aðstoðarmannsins. sem er um laun skipaskoðunarstjórans sjálfs, því að þar segir, að skipaskoðunarstjóri megi engin launuð aukastörf hafa á hendi nema með leyfi ráðh. Þegar frv. var flutt, þá var ætlazt til, að girt væri fyrir það, að hann hefði tekjur af öðrum störfum. En í Ed. hafa verið gerðar miklar breyt. á launum þessa manns, sem ef til vill hafa verið sett í hæsta lagi. En eins og frv. lítur út frá Ed., þá er gert ráð fyrir, að byrjunarlaun hans séu 5000 kr. en eigi að hækka um 200 kr. annaðhvort ár upp í 6000 kr. Ég tel þetta svo umfangsmikið starf, að ef á að banna honum að hafa nokkur launuð aukastörf, þá séu þessi laun hans svo lág, að ekki sé hægt að búast við því að fá vel hæfan mann til þessa starfs fyrir svo lág laun. Það er varla hægt að launa það minna en með 7500 –8000 kr. hámarkslaunum. Ég vil því biðja n. að taka þetta til athugunar.



Áður en málið fer til n., þá vildi ég gera nokkrar aths. við það. Í fyrsta lagi er það 7. gr., þar sem segir, með leyfi hæstv. forseta: „Skipaskoðunarmenn mega ekki skoða þau skip, sem þeir eru eigendur eða útgerðarmenn að“. Ég álít, að þarna sé of skammt gengið. Það eiga yfirleitt ekki að vera útgerðarmenn eða eigendur skipa, sem hafa þessa skoðun með höndum, því að það er hætt við, að þeir geti komið sér saman um að framkvæma ekki nauðsynlega viðgerð á skipi, vegna þess að það sýndi sig, að það væri hagstæðara fyrir útgerðarmanninn eða eiganda skipsins að setja sig gegn því, að 1. væri hlýtt. Það mætti auðvitað segja, að svo margir væri skipseigendur hér á landi. þar sem þúsundir manna eiga hlutabréf í Eimskipafélagi Íslands, en það má þá hafa ákvæði um það, að þeir séu undanþegnir svona ákvæði um skipaskoðun. Í öðru lagi er það í 7. gr., þar sem gert er ráð fyrir því, að skoðunarmaður geti veitt frest á viðgerð skips, vegna þess að ekki sé fáanlegt á staðnum það, sem þarf til þess að bæta úr göllum skipsins. Þar er gert ráð fyrir því að skipaskoðunarstjóri geti framlengt frestinn eftir eigin geðþótta. Mér finnst, að skipaskoðunarstjóra sé gefið þarna of mikið vald, og í l. eigi að vera takmörk fyrir því, hvað framlengja megi frest til að gera við skip. Þá er í 8. gr. ákvæði um það, að þeir sem kæra yfir því, að ábótavant sé um öryggi skips, geti kært það fyrir skoðunarmönnum, en þeir séu bundnir þagnarheiti um nöfn þeirra manna, sem kært hafa, ef kærandi óskar þess. Ég geri ráð fyrir, að undir öllum kringumstæðum muni þeir sjómenn, sem kæra út af því, að ábótavant sé um öryggi skips, óska eftir því, að um það sé þagað af viðkomandi skoðunarmönnum. Ég mun því leggja til við 2. umr., að þetta sé fellt niður og ekki sé látið standa: „ef kærandi óskar þess“. Það mun líka vera hæpið að setja þetta í 1., þar sem kæran getur komið munnlega undir fjögur augu, svo að kærandi hefir enga votta að því, að hann hafi beðið skoðunarmanninn að láta ekki nafns síns getið. Það er því í hendi skoðunarmanns, hvort hann þegir eða ekki. Ég álít því að skipaeftirlitsmennirnir eigi skilyrðislaust að vera bundnir þagnarheili. Í síðasta lagi er það 9. gr., sem er um það, að í vissum tilfellum, þar sem örðugleikar eru á því, að eftirlitsmenn geti haft fullnægjandi eftirlit sökum fjarlægðar frá þeim stað, þar sem eftirlitsins er mest þörf, þá megi fela skipaskoðunarmanni á staðnum eftirlitið. Þetta álit ég, að sé ekki rétt, þar sem eftirlitsstarfið og skipaskoðunarstarfið geta ekki samrýmst, þar sem eftirlitsmaðurinn á að hafa eftirlit með starfi skipaskoðunarmannsins. Þar sem þetta á að heyra undir sama manninn, þá hlýtur þetta að rýra gildi eftirlitsins. Það er aðallega þetta, sem ég óska eftir, að n. taki til athugunar, áður en hún skilar málinu frá sér aftur til d. Ég geri ráð fyrir, að ég muni flytja brtt. við frv. í þá átt, sem ég hefi lagt hér til.



Herra forseti! Ég vil vekja athygli á því, að mjög fáir þm. eru mættir, og valda því ýmsar annir, m. a. eru margir þm. á landsbankanefndarfundi. Ég vildi beina því til hæstv. forseta, hvort hann sæi sér ekki fært að slíta þessum fundi nú, til þess að þm. gætu haldið áfram með þau störf, sem þeir þurfa að koma fram utan þingfunda. Enda er auðséð, að afgreiðsla mála verður ekki í neinu lagi með þessari fundarsókn.

Forseti (JörB): Mér þykir þetta skiljanlegt af hálfu þeirra manna, sem þurfa að taka þátt í nefndarsförfum, og veit ég, að það kemur sér illa fyrir þá. En ég ætlaði að halda fund nú, af því að nær ekkert hefir verið gert undanfarna 2 daga hér í hv. deild vegna funda í sameinuðu þingi. En þá var mér ekki kunnugt um, að allmargir þm. eru á landsbankanefndarfundi á þessum tíma, og vissi það ekki fyrr en nú. Þar sem þessi deild er mjög þunnskipuð, er ærið hæpið, hvort rétt sé að taka til meðferðar þau mál. sem á dagskrá eru, sérstaklega vegna þess, að mörg þeirra eru eigi ágreiningslaus. Ég tel því litlu sleppt, þó að fundur verði ekki haldinn hér í deildinni nú, ef þm. gætu þá unnið að nefndarstörfum. Ég mun því verða við tilmælum hv. þm. Mýr. og halda ekki áfram þessum fundi.

*Sigurður Kristjánsson: Ég bar fram í þingbyrjun litið frv. til breytinga á l. um tekju- og eignarskatt. Því var vísað til fjhn., en síðan hefir ekkert til þess spurzt. Nú vil ég biðja hæstv. forseta að ganga eftir því, að n. geri einhver skil á þessu máli. Þetta er annað þingið, sem frv. fer til fjhn., og mér þykir hún vera ákaflega treg til þess að gera eitthvað í málinu. Ef þarf að hjálpa skilningi hennar, þá get ég gert það, en ef þarf að hjálpa dugnaði hennar, þá vil ég biðja hæstv. forseta að gera það.

Forseti (JörB): Ég vil beina því til fjhn., að hún flýti fyrir afgreiðslu málsins, enda geri ég ráð fyrir, að athugun hennar á málinu muni sennilega vera lokið, svo það geti komið fyrir hv. d.

*Sveinbjörn Högnason: Ég get gefið þær upplýsingar frá fjhn. um þetta frv., sem er flutt af hv. 6. þm. Reykv., að þar sem farið er fram á aukin útgjöld fyrir ríkið, eða sama sem, tekju. missi fyrir það, þá hefir n. ekki séð sér fært að ganga inn á það. Það hefir verið til umr. í n., en fulltrúi útvegsmanna í n. hefir ekki viljað ganga inn á, að útvegsmenn tækju þetta á sig, og á því hefir það enn strandað, að þetta frv. væri afgr. í n., þó það hafi verið þar til athugunar um nokkurt skeið.

Forseti (JörB): Ég vil óska þess, að menn fari ekki að ræða málið fyrr en fjhn. hefir skilað því.

*Sigurður Kristjánsson: Það var ekki meining mín að fara að ræða málið að þessu sinni, þó hv. 1. þm. Rang. hafi skilið það svo. Ég vil ekki láta það ómótmælt, að ég hafi ekki viljað ganga inn á, að úfvegsmenn tækju þetta á sig. Það hefir alls ekki legið fyrir, og því ekki dregið úr lausn málsins. Ég vil því senda þetta aftur til hv. þm.

*Sveinbjörn Högnason: Mér þykir leitt, að hv. flm. skuli ekki skilja mælt mál, því ég hélt ég hefði sagt það greinilega, að sá, sem ég teldi fulltrúa útvegsmanna í n., hefði ekki viljað ganga inn á þetta. Ég sagði aldrei, að flm. hefði ekki viljað ganga inn á þetta, því það var aldrei undir hann borið. Hann er ekki í n. og n. hefir ekki kallað hann sér til aðstoðar. Ég vil vænta þess, að þegar hann svarar næst, þá reyni hann að halda sér að því, sem um er rætt, en telji sig ekki endilega hinn eina forsvarsmann útvegsmanna í hv. d., því það er alls ekki litið svo á.

*Sigurður Kristjánsson: Ég svara aðeins fyrir það, sem snýr að mér, en mér kemur ekkert við nagg milli þessa hv. þm. og annara, sem ekki snertir þetta mál. Ég talaði um, að það hefði aldrei legið fyrir mér að ganga inn á það, að útvegsmenn tækju á sig að borga þetta. En það er bersýnilegt, að það hefir þvælzt fyrir n. að gera skil í þessu máli, annaðhvort af viljaleysi eða skilningsleysi.

Forseti (JörB): Ég vil vænta þess, að hv. fjhn. afgreiði þetta mál, svo það geti fengið þinglega meðferð.